Festival OTI

Festival OTI, oficialmente Festival OTI de la Canción, tabata un concurso musical entre 1972 y 2000, na cual e paisnan miembro di e Organisacion di Television Iberoamericano (OTI) tabata participa cu un cancion, similar na e Festival di Cancion di Eurovision. E festival anual a conoce  un total di 28 edicion. Aunke OTI no tabata asina exitoso manera Eurovision, e ta su spin-off mas largu i mas exitoso te cu awor, lagando un marka grandi na Latino America dor di a genera hopi artista di fama y cancionnan hit. Tin por lo menos un participante na OTI cu e bira ganado di Eurovision: Dave Benton, cu a representa Antias Hulandes na 1981 y despues na 2001 a bira ganado di Eurovision, hunto cu Tanel Padar, representando Estonia.

 Historia 
Aunke e festival di OTI a ser inspirá pa e concurso di cancion EurovisionVicente Rico, Especial La OTI: El festival de la canción iberoamericana que nació y quiso ser como Eurovisión, Eurovision Spaña (2015), e festival tabatin un predecesor den e Festival Mundial de la Canción Latina cu a tuma luga na Mexico DF na 1969 y 1970. Su nomber original tabata Gran Premio di Cancion Iberoamericano. E meta principal di e festival tabata pa inicia un proceso di colegialidad cultural y artistico entre e paisnan cu ta papia Spaño y Portugues. E festival tabata wordo transmiti via satelite pa henter e mundo hispanoPedro Ortega Mata, Festival de la OTI, El Diario (14 di maart 2011) y tabatin un alcance di un 300 miyon mirones.

E festival a tuma luga pa prome biaha dia 25 di novèmber 1972 na Madrid y, despues di un suspencion na 1999 a causa di inundacionnan na e ciudad sede, su ultimo edicion a tuma luga na Acapulco dia 20 di mei 2000, totalisando 28 edicion. 

For di 2000, e festival a wordo cancela pa motibo di cuestionamento di e sistema di votacion di e ultimo concursonan, e falta di sponsor, e calidad abou di e participantenan y e retiro di algun di e paisnan mas icono, manera Brasil, Colombia y Spaña. Bintisiete pais a partisipá por lo ménos un biaha den e festival, cu Chile, Panama, Peru, Puerto Rico y Venezuela participando den tur bintiocho edicion. Como cu e marca di Festival OTI ta grandi ainda na Latino America, algun organisacion di diferente tipo a purba di crea durante e dos ultimo decada versionnan nobo di e festival.

E festival a extende pafor di e espacio tradicional Iberoamericano (Norte America, Centro America, Caribe y Sur America) logrando e participacion di Antias Hulandes y Merca na 1974, Canada na 1986, Aruba na 1989 y Guinea Equatorial na 1992. Na añanan 1992 y 1993 el  a alcansa e cantidad record di 25 pais participante.

Diestres pais a organisa e festival di OTI: 
 Spaña - 1972, 1977, 1985, 1992, 1993, 1994
 Mexico - 1974, 1976, 1981, 1984, 1991, 2000
 Merca - 1983, 1989, 1990
 Chile - 1978, 1986
 Argentina - 1980, 1988
 Peru - 1982, 1997
 Brasil - 1973
 Puerto Rico - 1975
 Venezuela - 1979
 Portugal - 1987
 Paraguay - 1995
 Ecuador - 1996
 Costa Rica - 1998

 Ganado 
 Aña Pais Cancion Cantante1972DiálogoCláudia Regina & Tobías1973Qué alegre va MaríaImelda Miller197425px Puerto RicoHoy canto por cantarNydia Caro1975La felicidadGualberto Castro1976Canta, cigarraMaría Ostiz1977Quincho BarrileteGuayo González1978El amor... cosa tan raraDenise de Kalafe1979Cuenta conmigoDaniel Riolobos198025px Puerto RicoContigo, mujerRafael José1981LatinoFrancisco1982Puedes contar conmigoGrupo Unicornio1983Estrela de papelJessé1984AgualunaFernando Ubiergo1985El fandango aquíEugenia León1986TodosDamaris Mallma Porras, Miguel Ángel Guerra & Eduardo Fabiani1987La felicidad está en un rincón de tu corazónAlfredo Alejandro1988Todavía eres mi mujerGuillermo Guido1989Una canción no es suficienteAnalí1990Un boleroCarlos Cuevas1991Adónde estás ahoraClaudia Brant1992A dónde voy sin tiFrancisco1993EnamorarseAna Reverte1994Canción desparejaClaudia Carenzio1995Eres mi debilidadMarcos Llunas1996Mis manosAnabel Russ1997Se diga lo que se digaIridian1998Fin de siglo: Es tiempo de inflamarse, deprimirse o transformarseFlorcita Motuda2000Mala hierbaHermanas Chirino

 Mira tambe 
 Antias Hulandes den Festival OTI
 Aruba den Festival OTI

Category:Músika